Държавен вестник, бр. 79, 2024 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  79
компетентните органи на държавата, в която е 
придобито висшето образование;
4. извършва експертна оценка за съответстви­
ето на данните в представените документи за 
висше образование, придобито в чуждестранни 
висши училища, с държавните изисквания за 
придобиване на висше образование в Република 
България;
5. дава предложение на изпълнителния ди­
ректор на центъра за решение относно приз­
наване на висше образование, придобито в 
чуждестранни висши училища, за признаване 
или за отказ от признаване, в който може да 
бъде включена препоръка за възможните мер­
ки, които лицето да предприеме, за да получи 
признаване на по-късен етап, включително 
полагане на допълнителни изпити.
Чл. 23. (1) Съветът заседава най-малко вед­
нъж месечно и взема решения с обикновено 
мнозинство.
(2) Заседанията на съвета се свикват от 
неговия председател.
(3) Заседанията на съвета се провеждат, 
ако присъстват не по-малко от половината от 
членовете му.
(4) При отсъствие на председателя заседа­
нията на съвета се водят от един от членовете 
му, когото председателят писмено е определил 
преди заседанието.
(5) За заседанията на съвета се изготвя про­
токол с взетите решения относно разгледаните 
документи, който се подписва от председателя 
и от секретаря.
Чл. 24. (1) Дейността на съвета се подпомага 
от консултанти, хабилитирани лица от областите 
на висше образование съгласно Класификатора 
на областите на висше образование и професио­
налните направления, приет с Постановление 
№ 125 на Министерския съвет от 2002 г. (ДВ, 
бр. 64 от 2002 г.), и експерти – длъжностни лица 
от дирекция „Академично признаване и регу­
лирани професии“. Списъкът с консултантите 
и експертите се утвърждава от изпълнителния 
директор на центъра.
(2) Консултантите и експертите по ал. 1 могат 
да бъдат канени за участие в заседанията на 
съвета без право на глас.
(3) Работата на съвета се подпомага тех­
нически от секретар – длъжностно лице от 
администрацията на центъра без право на 
глас, определено със заповед на изпълнителния 
директор.
Чл. 25. Членовете на съвета, консултантите, 
експертите и секретарят нямат право да раз­
пространяват информация и данни, станали им 
известни при или по повод на участието им в 
работата на съвета.
Чл. 26. Изпълнителният директор на цен­
търа утвърждава със заповед образци на заяв­
ления в случаите по чл. 14а, ал. 2 и чл. 14б от 
НДИППВОЗПОЧВУ.
Чл. 27. (1) Лицата, желаещи признаване на 
висше образование, подават лично или чрез 
упълномощено лице в центъра или по електронен 
път писмено заявление по образец, утвърден от 
изпълнителния директор, в което се посочват 
гражданство, дата и място на раждане, към 
което представят документите по чл. 8, ал. 1 
от НДИППВОЗПОЧВУ.
(2) В случаите на подаване на документите 
по електронен път към заявлението се прилагат 
сканирани копия на изискваните документи.
(3) Длъжностно лице от администрацията 
на центъра проверява документите по ал. 1 в 
14-дневен срок след подаването им, като след 
изтичането на срока заявителят или упълномо­
щеното от него лице може да получи оригина­
лите на документите, ако същите са приложени 
към преписката.
(4) Длъжностно лице от Центъра за адми­
нистративно обслужване приема и обработва 
заявленията и приложените към тях документи.
(5) При наличие на липсващи документи по 
чл. 8, ал. 9 или ал. 10 от НДИППВОЗПОЧВУ 
при заявления, подадени по електронен път, 
заявителят се уведомява от длъжностното лице 
по ал. 4 с електронно генерирано съобщение.
(6) Всички постъпили заявления се разпре­
делят от директора на дирекция „Академично 
признаване и регулирани професии“ на длъж­
ностни лица от дирекцията, които приемат 
срещу подпис заявленията и приложените към 
тях документи.
(7) При наличие на липсващи документи 
по чл. 8, ал. 9 или 10 от НДИППВОЗПОЧВУ 
при заявления, подадени на място в Центъра 
за административно обслужване, заявителят се 
уведомява с писмо на изпълнителния директор.
(8) Ако липсващите документи не бъдат 
предоставени в посочения срок, администра­
тивната преписка се прекратява.
Чл. 28. (1) След окомплектоване на заяв­
лението с изискуемите документи експерт от 
дирекция „Академично признаване и регулира­
ни професии“ извършва проверките за статут, 
предвидени в чл. 10, т. 1 от НДИППВОЗПОЧВУ.
(2) В случай че събраната информация и 
проверките за академичен статут установят 
наличието на някое от основанията за отказ 
по чл. 12, ал. 1, т. 1 и 2 от НДИППВОЗПОЧВУ, 
експерт от дирекцията подготвя мотивирано 
писмено становище за отказ.
(3) Експерт от дирекцията извършва про­
верките за автентичност, предвидени в чл. 10, 
т. 2 от НДИППВОЗПОЧВУ.
(4) В случай че събраната информация и 
проверките за автентичност установят на­
личието на някое от основанията за отказ 
по чл. 12, ал. 1, т. 3 от НДИППВОЗПОЧВУ, 
експерт от дирекцията подготвя мотивирано 
писмено становище за отказ.
(5) При необходимост от допълнителна 
информация от значение за признаването,